
Facultatea de Matematică și Informatică a Universității din București a dat startul admiterii 2024


În perioada 23 iunie – 7 iulie 2024, elevii care își doresc să urmeze unul dintre programele de licență oferite de Facultatea de Matematică și Informatică a Universității din București se pot înscrie, online, pentru unul dintre cele 445 de locuri bugetate scoase la concurs.

Modalitatea de înscriere este exclusiv online, accesând acest link. Ghidul de utilizare poate fi consultat aici.

Examenul de admitere va avea loc marți, 16 iulie 2024, la Romexpo.

Pentru întrebări, viitorii studenți sunt încurajați să contacteze comisia de admitere folosind adresa admitere@fmi.unibuc.ro. Totodată, cei interesați pot accesa grupul de Facebook destinat candidaților la admitere 2024.

Mai multe detalii cu privire la procesul de admitere la Facultatea de Matematică și Informatică a UB pot fi consultate aici și aici.
 

